เอสเอ็มอีแบงก์สดใสปล่อยกู้ได้ดีกำไรเด่น
เอสเอ็มอีแบงก์โชว์สินเชื่อโต 20% ผลจากการช่วยบรรเทาวิกฤตฟันกำไรกว่า 222 ล้านบาท
1 พ.ค. 2555

เอสเอ็มอีแบงก์โชว์สินเชื่อโต 20% ผลจากการช่วยบรรเทาวิกฤตฟันกำไรกว่า 222 ล้านบาท 
นายโสฬส สาครวิศว กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยถึงผลการดำเนินงานของธนาคาร ณ สิ้นปี 2554 ว่า ธนาคารได้ปล่อยสินเชื่อ 3.9 หมื่นล้านบาท จากลูกค้า 4.06 หมื่นราย และมีเงินให้สินเชื่อคงค้าง 9.75 หมื่นล้านบาท เพิ่มขึ้นจากปีก่อน 1.63 หมื่นล้านบาท หรือเพิ่มขึ้น 20.05% 
ขณะที่สินเชื่อด้อยคุณภาพ (เอ็นพีแอล) มีอยู่ทั้งสิ้น 1.53 หมื่นล้านบาท ลดลงจากปีก่อน 1,162 ล้านบาท ทำให้ธนาคารมีสัดส่วนเอ็นพีแอลอยู่แค่ 15.73% ของเงินให้สินเชื่อคงค้าง ลดลงจากปีก่อน 20.31%
ทั้งนี้ ในสิ้นปี 2554 ธนาคารมีลูกค้าในพอร์ต 7.01 หมื่นราย โดยลูกค้า 96% เป็นการปล่อยสินเชื่อสำหรับผู้ประกอบการรายย่อยในวงเงินต่ำกว่า 5 ล้านบาท โดยลูกค้าที่เอสเอ็มอีแบงก์ได้ปล่อยสินเชื่อเป็นลูกค้าในกรุงเทพฯ ปริมณฑล และภูมิภาคในสัดส่วนที่ใกล้เคียงกัน คือ 53.64% และ 46.39% ตามลำดับ 
จากผลการดำเนินการดังกล่าว ส่งผลให้ปี 2554 ธนาคารมีกำไรสุทธิ 222.41 ล้านบาท เพิ่มขึ้นจากปีก่อน 93.93 ล้านบาท หรือเพิ่มขึ้น 73.11% และมีสินทรัพย์รวม 1.15 แสนล้านบาท 
สำหรับพอร์ตสินเชื่อเป็นไปเพื่อสนับสนุนนโยบายภาครัฐในกลุ่มที่เข้าไปบรรเทาความเดือดร้อนที่เป็นยุทธศาสตร์การพัฒนาประเทศ 61%